ከቆዳ ምርቶች የወጪ ንግድ 111 ነጥብ 1 ሚሊየን ዶላር ገቢ ተገኘ
– በዘንድሮው በጀት ዓመት አስራ አንድ ወራት ወደ ውጪ ከተላኩ የቆዳ ምርቶች 111 ነጥብ 1 ሚሊየን የአሜሪካ ዶላር ገቢ መገኘቱን የቆዳና ኢንዱስትሪ ልማት ኢንስቲትዩት አስታወቀ።በኢንስቲትዩቱ የኮርፖሬት ኮሚዩኒኬሽን ዳይሬክተር አቶ ብርሃኑ ሰርጀቦ ለዋልታ እንደገለጹት ከገቢው ውስጥ 91 ሚሊየን 899 ሺ ዶላሩ ካለቀላቸው የቆዳ ውጤቶች የተገኘ ነው።ከጫማ 16 ሚሊየን 771 ሺ ሚሊየን ዶላር ፤ ከቆዳ ጓንት 2 ሚሊየን 258 ሺ ዶላር እንዲሁም ከቆዳ አልባሳትና ዕቃዎች 135 ሺ ዶላር በላይ መገኘቱንም ተናግረዋል።አምና በተመሳሳይ ወቅት ተገኝቶ ከነበረው ገቢ ጋር ሲነፃፀር የ11 ነጥብ 9 ሚሊዮን የአሜሪካን ዶላር ብልጫ ማሳየቱንም ዳይሬክተሩ ተናግረዋል።በዘርፉ የተከናወኑ የአቅም ግንባታ ተግባራትና የበርካታ ፋብሪካዎች ወደ ስራው መግባት  ለተገኘው ገቢ ማደግ አስተዋጽኦ ማድረጋቸውን ነው የጠቀሱት።በበጀት ዓመቱ በአጠቃላይ 226 ነጥብ 9 ሚሊየን የአሜሪካ ዶላር ከዘርፉ ለማግኘት ዕቅድ መያዙን ዋልታ ኢንፎርሜሽን ማዕከል ዘግቧል።